section_heading: Životopis
paragraph_text: Objavio je u američkoj i hrvatskoj periodici veći broj eseja i studija iz novije hrvatske književnosti, a poglavito istraživanja života i djela Janka Polića Kamova. U suradnji s Dolores Čikić i Borisom Zakošekom istraživao je rodoslovlje Dore Maar (1907. – 1997.) i njezina oca arhitekta Josipa Markovića (Sisak, 1874. – Pariz, 1969.) za francusku kuću Andriveau iz Pariza i o tome objavio radove u Večernjem listu i u pogovoru knjige Dora Maar – zatočenica pogleda Alicije Dujovne Ortiz (Zagreb, 2004.).